RoboCop

***RoboCop*** (títol orichinal, estrenada en Aragón con ixe mesmo títol) ye una cinta estausunidense de cine de ciencia ficción d'acción policiaca de l'anyo 1987, dirichida por Paul Verhoeven y producida por Arne Schmidt ta la productora cinematografica *[[Orion Pictures]]*, con guión de Edward Neumeier y Michael Miner, protagonizada por Peter Weller, Nancy Allen, Daniel O'Herlihy, Ronny Cox, Kurtwood Smith y Miguel Ferrer.

*RoboCop*, ambientada en un Detroit (Michigan, Estaus Unius), plagau de crímens, en un futuro cercano, se centra en l'oficial de policía *Alex Murphy* (Peter Weller), qui ye asasinau por una banda de malfeitors y posteriorment reviviu por a megacorporación *Omni Consumer Products* como *RoboCop*, un cyborg que fa complir a lei. Sin dar-se cuenta d'a suya vida anterior, *RoboCop* executa una campanya brutal contra o crimen mientres que accepta os fragmentos persistents d'a suya humanidat. A cinta ha estau analisada por temas que incluyen a naturaleza d'a Humanidat, la identidat personal, l'angluzia corporativa, a corrupción y ye vista como una carranya d'as politicas de Ronald Reagan.

A cinta estió concebida por Neumeier cuan treballaba en o set de *[[Blade Runner]]* (1982), y desembolicó la ideya encara mas con Miner. O suyo guión estió mercau en primerías de 1985 por o productor Jon Davison en nombre d*'Orion Pictures*. Trobar un director resultó dificil; Verhoeven descartó lo guión dos vegadas perque no entendió o suyo conteniu satirico dica que la suya esposa lo convenció. O rodache s'escaició entre agosto y octubre de 1986, prencipalment en Dallas, Texas. Rob Bottin dirichió l'equipo d'efectos especials en a creyación d'efectos practicos y o desfraz de *RoboCop*. Verhoeven enfatizó a violencia a lo largo d'a cinta, fendo-la tan extravagant que se tornó comica. Con tot y con ixo, os censors creyoron que yera masiau extrema y diversas escenas s'alcorzoron u modificoron pa asegurar una calificación teatral aceptable.

Manimenos as dificultaz previstas en a comercialización d'a cinta, particularment a causa d'o suyo titol, s'asperaba que a cinta tenese un buen desempenyo en base a las procheccions de criticos previas a lo lanzamiento y a lo boca a boca positivo. *RoboCop* estió un exito financiero sorpresa dimpués d'o suyo estreno en chulio de 1987, ganando 53,4 millons de dólars. As criticas emponderoron a cinta como una cinta d'acción intelichent con mensaches filosoficos mas profundos y satira, pero yeran mas en conflicto por a violencia extrema en tot inte. A cinta estió nominada a diversos premios y recibió un premio Oscar de l'Academia y numbrosos premios Saturn.

L'exito de *RoboCop* creyó una franquicia que comprende as secuelas *[[RoboCop 2]]* y *[[RoboCop 3]]*, series animadas pa ninos, multiples programas de televisión d'acción en vivo, videochuegos, cómics, chuguez, ropa y atros productos. Un reboot, tamién clamau *[[RoboCop (2014)|RoboCop]]*, estió estrenau en 2014. Una secuela directa d' a cinta orichinal de 1987, titulada provisionalment *RoboCop Returns*, ye en desarrollo dende 2020; ista cinta ignora atras dentradas d'a serie.

## Elenco
*Peter Weller como Alex Murphy / RoboCop.
*Nancy Allen como Anne Lewis.
*Daniel O'Herlihy como The Old Man.
*Ronny Cox como Dick Jones.
*Kurtwood Smith como Clarence Boddicker.
*Miguel Ferrer como Bob Morton.

## Se veiga tamién
* Cine en 1987.
* Cintas de 1987.

## Referencias

## Vinclos externos

*  ''RoboCop'' en Internet Movie Database.
*  ''RoboCop'' en FilmAffinity.